#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2017. június 14-i ülésére)

## TÁRGY: KISPÁL MÓNIKA KATALIN LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Képviselő-testülete Egészségügyi és Szociálpolitikai Bizottságának 43/2013. számú határozata alapján bérbe adta az Önkormányzat tulajdonában lévő, Kiskőrös belterület 2646/5/A/10 helyrajzi számon nyilvántartott, természetben 6200 Kiskőrös, Árpád utca 1. szám III. emelet 10. ajtószám alatti, 59 m2 alapterületű, 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tüzelőtároló helyiségekből álló, komfortos lakást Kispál Mónika Katalin részére, 2013. július 01. napjától 2015. június 30 napjáig 2 éves időtartamra.

A Képviselő-testület a fentiekben nevesített alapszerződést 83/2015. számú határozata alapján 2 éves időtartamra meghosszabbította 2017. június 30. napjáig.

Kispál Mónika Katalin 2017. május 23. napján kérelmet nyújtott be Kiskőrös Város Önkormányzata Képviselő-testületének címezve a lakásbérleti jogviszonyának meghosszabbítása érdekében.

Kérelmében előadta, hogy lakhatási problémáját továbbra sem tudja megoldani. Ingatlanvagyonnal nem rendelkezik, jövedelméből piaci alapú albérlet fizetését, fenntartását nem tudja megfizetni, ezért kéri a lakásbérleti jogviszonyának meghosszabbítását.

Kispál Mónika Katalin az önkormányzati bérlakást tisztán, rendben tartja és gondoskodik a lakás rendszeres karbantartásáról.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján a – szociális helyzet alapján történő bérbeadás feltételeinek fennállása esetén – Képviselő-testület a lakásbérleti jogviszonyt – különösen indokolt esetben, a Képviselő-testület Egészségügyi és Szociálpolitikai Bizottságának javaslatára - legfeljebb öt alkalommal, alkalmanként legfeljebb 2 éves időtartamra meghosszabbíthatja, amennyiben a bérlőnek nincs lakbér- és közüzemi díj hátraléka, továbbá a lakásbérleti szerződésben vállalt valamennyi kötelezettségét szerződésszerűen, késedelem nélkül teljesítette.

A kérelmező által becsatolt igazolások alapján a lakbért rendszeresen fizeti, lakbér tartozása nincsen, valamint közüzemi díj – vízdíj – hátraléka sem áll fenn.

Figyelemmel arra, hogy Kispál Mónika Katalin a lakásproblémáját önhibáján kívül továbbra sem tudja megoldani, valamint a Kiskőrös Város Képviselő-testülete Egészségügyi és Szociálpolitikai Bizottságának az 56/2017. számú határozata értelmében javaslom a mellékelt lakásbérleti szerződés szerint a lakásbérleti jogviszony 2 évvel történő meghosszabbítását.

**Kiskőrös, 2017. június 6.**

 **Domonyi László sk.**

 **polgármester**

**HATÁROZAT-TERVEZET**

A Képviselő-testület

1. egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján az Önkormányzat vagyonát képező, Kiskőrös belterület 2646/5/A/10 helyrajzi számon nyilvántartott, természetben 6200 Kiskőrös, Árpád utca 1. szám III. emelet 10. ajtószám alatti, 59 m2 alapterületű, 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tüzelőtároló helyiségekből álló, komfortos lakásra vonatkozóan a bérleti jogviszony Kispál Mónika Katalin 6200 Kiskőrös, Árpád utca 1. szám III. emelet 10. ajtószám alatti lakos részére, 2 éves időtartamra meghosszabbításra kerüljön.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését, majd azt követően annak közjegyzői okiratba foglalását.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal